এরশাদ শিকদারের মৃত্যুর পর তার নির্যাতনের শিকার এক নারীর কাছ থেকে সাংবাদিকরা জানতে পারে এই নরপিশাচের ঘৃণ্য এক লালসার কথা। সেই নারীটি ঘাট এলাকায় এসেছিল তার স্বামীর সাথে। সেখানে স্বামীটি এরশাদের অপরাধ জগতের কাজে জড়িয়ে পড়ে। এর মধ্যে এরশাদের নজর পড়ে ঐ নারীর উপর। কুপ্রবৃত্তি চরিতার্থ করতে পরিকল্পনা মাফিক তার স্বামীর বিরুদ্ধে তিন লাখ টাকা চুরির অভিযোগ দেয়া হয়। বলা হয় তিন দিনের মধ্যে ফেরত না দিলে তাকে মেরে ফেলা হবে। জীবন বাঁচাতে কাকুতি মিনতি করলে এরশাদ বলল তার কথা মত চললেই কেবল বাঁচা যাবে। এরশাদের কথা মত নিয়মিত তার ভোগের শিকার হতে হয় নারীটিকে। এর মধ্যে দুটো মেয়ের জন্ম দে সে নারী। সেই মেয়ে দুটোর ভরনপোষণের টাকাও দিত এরশাদ। এরপর ওরা যখন বড় হল, পৃথিবীর বুকে ঘটল অত্যন্ত নির্মম আর ঘৃণ্য এক ঘটনা। এরশাদ শিকদারের লালসার শিকার হল এই মেয়ে দুটিও!